ആന്റണിയും ഉമ്മന് ചാണ്ടിയും മുതല് ജയരാജന്മാരും ബേബിയും ഐസക്കും കുമ്മനവും പദ്മനാഭനും വരെയുള്ളവരുടെ രാഷ്ട്രീയ ജ്വാല കെട്ടടങ്ങുന്നതറിയുന്നു ! ഇനി പിണറായിയും കൊടിയേരിയും ! കുഞ്ഞാലിക്കുട്ടിയുടെ നിയമസഭാ ലോക് സഭാ നിയമസഭാ കൊട്ടികലാശവും കഴിഞ്ഞു. ജോസ് കെ മാണിക്ക് വേണേല് മുരളീധരന് പഠിക്കാന് സമയമുണ്ട്. മീന് അച്ചാര് വഴി വളര്ന്നവരും പിന്നെ സിനിമാക്കാരും വീഴുന്നു. കേരള രാഷ്ട്രീയത്തില് ശരിക്കും തലമുറമാറ്റ പ്രക്രിയ തുടങ്ങിയിരിക്കുന്നു ദാസനും വിജയനും എഴുതുന്നു കേരളത്തിലെ രാഷ്ട്രീയ മഹാരഥന്മാരുടെ ശനിദശയിലൂടെയാണ് ഇപ്പോള് കാലം കടന്നു പോയിക്കൊണ്ടിരിക്കുന്നത് . ഏറ്റവും ലേറ്റസ്റ്റ് ആയിട്ടുള്ളത് ജനാബ് കുഞ്ഞാലിക്കുട്ടി സാഹിബിന്റെ സുവര്ണ്ണ കാലഘട്ടവും ഏതാണ്ട് അവസാനിക്കുന്നു എന്നതാണ്. ഉമ്മന്ചാണ്ടിയും കോടിയേരിയും രമേശ് ചെന്നിത്തലയും കാനം രാജേന്ദ്രനും മുല്ലപ്പള്ളിയും ആന്റണിയും സുധീരനും ജയരാജന്മാരും ബേബിയും ഐസക്കും അവരവരുടെ വണ്ടികള് വര്ക്ക്ഷോപ്പില് കയറ്റിയപ്പോള് പിണറായി വിജയന്റെ വണ്ടി കയറ്റം കയറുവാനാകാതെ ഗിയര് സ്ലിപ്പായി അടുത്തു തന്നെ വര്ക്ക് ഷോപ്പിലേക്ക് നീങ്ങുമെന്ന സൂചനയാണ് രണ്ടാം വരവിന് ശേഷമുള്ള രാഷ്ട്രീയ മാറ്റങ്ങള് നല്കുന്നത് . കുമ്മനവും രാജഗോപാലും മുരളീധരനും കൃഷ്ണദാസും പത്മനാഭനും മിസോറാമിലെ ആയുര്വേദ ഉഴിച്ചിലിലേക്ക് പോകുകയാണ് . കണ്ണൂരില് മുല്ലപ്പള്ളി രാമചന്ദ്രനെ മലര്ത്തിയടിച്ച അബ്ദുള്ളക്കുട്ടിയെന്ന പുലിക്കുട്ടി ഇന്നിപ്പോള് സര്ക്കാര് കിറ്റിനുള്ളിലെ പരിപ്പിന്റെ അവസ്ഥയിലാണ് . എണ്ണത്തില് പറയാമെങ്കിലും പൂത്തു തുടങ്ങിയിരിക്കുന്നു . കാലുമാറ്റരാഷ്ട്രീയം കേരളത്തില് ക്ലച്ച് പിടിക്കില്ല എന്നത് അബ്ദുള്ളക്കുട്ടി മറ്റുള്ള ചെറുപ്പക്കാരായ രാഷ്ട്രീയക്കാരെ പുനര്ചിന്തനത്തിന് വിധേയമാക്കുന്നു . അവരവരുടെ ആദ്യത്തെ പാര്ട്ടികളില് നിന്നും സീറ്റുകള്നേടി പരമാവധി ബന്ധങ്ങള് ദൃഢമാക്കി പണവും പ്രശസ്തിയും സമ്ബാദിച്ചുകൊണ്ട് അതേ പാര്ട്ടികളെയും അതിലെ കൈ പിടിച്ചുയര്ത്തിയ നേതാക്കളെയും ചവുട്ടി തേക്കുന്നവന്മാര്ക്ക് അധികം ആയുസ്സില്ല എന്ന് അബ്ദുള്ളക്കുട്ടി ഓര്മ്മപ്പെടുത്തുന്നു . ജലീലിന്റേത് നിലനില്പ് രാഷ്ട്രീയം ഡോക്ടര് കെടി ജലീല് എന്ന് പറയുന്ന , സ്വയം ഒരു സംഭവമെന്ന് അഹങ്കരിക്കുന്ന ജലീല് ഇന്നിപ്പോള് സ്വന്തം രാഷ്ട്രീയഭാവിയെ പിടിച്ചു നിര്ത്തുവാന് നില്ക്കക്കള്ളി ഇല്ലാതായപ്പോള് പാലുകൊടുത്ത കൈകളില് തന്നെ ആഞ്ഞു കൊത്തിക്കൊണ്ടിരിക്കുന്നു . സംഭാഷണങ്ങള് കൊണ്ടും സംവാദങ്ങള്കൊണ്ടും ഫേസ്ബുക്ക് പോസ്റ്റുകള്കൊണ്ടും എങ്ങനെയൊക്കെ മനുഷ്യനെ പറഞ്ഞു പറ്റിക്കാം അല്ലെങ്കില് തെറ്റിദ്ധരിപ്പിക്കാം എന്നതില് ഡോക്ടറേറ്റ് നേടിയ ജലീല് ഇന്നിപ്പോള് തന്റെ സാന്നിധ്യം കേരളക്കരയെ അറിയിക്കുവാന് എന്തൊക്കെ അവസ്ഥയിലേക്കും മാറും എന്നത് തെളിയിച്ചുകൊണ്ടിരിക്കുന്നു . തോറ്റത്തിനൊക്കുമേ ജയിച്ചത് എന്നത് അറിയാമെങ്കിലും ഒരു ഒറ്റുകാരന്റെ ജീവിത നിലവാരത്തിലേക്ക് തരം താണുകൊണ്ടിരിക്കുന്നു . മീന് അച്ചാറിട്ട് കൊടുത്ത് നേതാവായവരുടെ പതനം പിസി ചാക്കോ ഇന്നിപ്പോള് കെവി തോമസ് എന്ന മറ്റൊരു അവസരവാദിക്കായി ചൂണ്ടയെറിഞ്ഞിരിക്കുന്നു . കേരളത്തില് നിന്നും നേതാക്കന്മാരുടെ കാലുകള് നക്കിയും മീന് അച്ചാറിട്ട് കൊടുത്തും ഉന്നതിയില് എത്തിയ ഇവന്മാരെയൊക്കെ പരസ്യമായി ചാട്ടവാര് കൊണ്ട് അടിക്കേണ്ടിയിരിക്കുന്നു . ഇങ്ങനെ കുറേയെണ്ണത്തിനെ ജയിപ്പിച്ചു ഡല്ഹിയിലേക്ക് അയച്ചതാണ് കോണ്ഗ്രസ്സ് എന്ന മഹാപ്രസ്ഥാനം ഇന്നനുഭവിക്കുന്ന ഈ ഗതികേടിന്റെ തുടക്കം . വയലാര് രവിയും പിജെ കുര്യനും കെ ശങ്കരനാരായണനുമൊക്കെ ധാരാളം രാഷ്ട്രീയ ലാവലിന് കോംപ്രമൈസുകള് ഉണ്ടാക്കിയതിന്റെ അനന്തര ഫലങ്ങളാണ് ആ പാര്ട്ടി ഇന്ന് ചക്രശ്വാസം മുട്ടുന്നത് . അതികായന്മാരുടെ പടിയിറക്കം എകെ ആന്റണിയും ഉമ്മന്ചാണ്ടിയും കോടിയേരിയും പിണറായിയും കുഞ്ഞാലിക്കുട്ടിയും ഒക്കെ തങ്ങളുടെ പ്രസ്ഥാനത്തെ ഉന്നതിയില് എത്തിക്കുവാന് ഏറെ പാടുപെട്ടവര് തന്നെയെന്നുള്ളത് പറയാതെ വയ്യ . അതിന്റെയൊപ്പം അവരും കുടുംബാംഗങ്ങളും വളര്ന്നു എന്നതും നഗ്നമായ സത്യങ്ങള് തന്നെ . അവര് തമ്മിലുള്ള അന്തര്ധാരയും പരസ്യമായ രഹസ്യങ്ങള് തന്നെ . എല്ലാവര്ക്കും ദൈവം പരമാവധി സുവര്ണ്ണ കാലഘട്ടങ്ങള് സമ്മാനിച്ചു എന്നതും മറ്റൊരു സത്യം തന്നെ . ആദ്യമൊക്കെ കഷ്ടപ്പെട്ടു എങ്കിലും എല്ലാവരും അധികാരത്തിന്റെ ശീതളിമയില് നന്നായി ജീവിച്ചു അല്ലെങ്കില് ഇപ്പോഴും ജീവിക്കുന്നു . പലരുടെയും മക്കളും അതുപോലെ രാഷ്ട്രീയത്തില് കടന്നുവരുന്നു . അധികാരത്തില് കയ്യിട്ട് വാരുന്നു . പിണറായി വിജയന് മുഖ്യമന്ത്രി സ്ഥാനം കിട്ടേണ്ടിയിരുന്നത് 2006 ലായിരുന്നു . അല്ലാതെ 2016 ആയപ്പോഴേക്കും അദ്ദേഹം ആരോഗ്യമായി തളര്ന്നുകൊണ്ടിരിക്കുന്നു . ഉപദേശകന്മാരെ ക്കൊണ്ട് മാത്രം നടന്നുപോകുന്ന ഒരു ഭരണകൂടമാണ് ഇന്നിപ്പോള് കേരളം ഭരിക്കുന്നത് . എവിടെ തിരിഞ്ഞുനോക്കിയാലും അഴിമതിയില് മുങ്ങിക്കുളിച്ച ഈ ഭരണകൂടത്തിന്റെ കടിഞ്ഞാണ് പിണറായിയില് നിന്നും എന്നേ നഷ്ടപ്പെട്ടിരിക്കുന്നു രണ്ടാമത് ഭരണത്തില് കയറ്റിയത് ഈ പറഞ്ഞ ഹവാല ബിഷപ്പുമാരും സ്വര്ണക്കടത്തു മുസ്ല്യാരുടെ ആളുകളും ഇവരെയൊക്കെ കണ്ട്രോള് ചെയ്യുന്ന ചില ശ്രീ ശ്രീ എമ്മുമാരാണെന്നുള്ളത് ഏവര്ക്കും മനസിലായിരിക്കുന്നു . ഉമ്മന് ചാണ്ടിക്ക് ഹസന് പാരയാകും ? ഉമ്മന്ചാണ്ടിയുടെ കാര്യം പറയുകയാണെങ്കില് , ആ വീഴ്ച അദ്ദേഹത്തിന്റെ ഉഷാറിനെ കവര്ന്നെടുത്തിരിക്കുന്നു . ഇന്നദ്ദേഹം അവശതയിലാണ് . കൂടാതെ ഗ്രൂപ്പിന്റെ പേരിലുള്ള പിടിവാശിയും കെസി ജോസഫ് ബെന്നി ബെഹനാന് പോലുള്ള കൂട്ടുകെട്ടുകളും അദ്ദേഹത്തെ അണികളില് നിന്നും അകറ്റിയിരിക്കുന്നു . പ്രതിപക്ഷ നേതാവ് തിരഞ്ഞെടുപ്പിലും കെപിസിസി പ്രസിണ്ടന്റ് തിരഞ്ഞെടുപ്പിലും കേരളത്തിലെ കോണ്ഗ്രസുകാര് ഉമ്മന്ചാണ്ടിയെ കാലുമടക്കി അടിച്ചിരിക്കുന്നു എന്ന് വേണം കരുതുവാന് . ഇന്നിപ്പോള് ഇച്ചിരെ സ്നേഹം ബാക്കിയുണ്ടെങ്കില് അത് യുഡിഎഫ് കണ്വീനര് സ്ഥാനത്തിലിരിക്കുന്ന എംഎം ഹസനുവേണ്ടി ഇല്ലാതാക്കും . കോടിയേരി ബാലകൃഷ്ണന്റെ അമിതമായ ആത്മവിശ്വാസവും കുടുംബക്കാരും കൂടി അദ്ദേഹത്തിന്റെ രാഷ്ട്രീയഭാവിയെ ചോദ്യം ചെയ്തിരിക്കുന്നു . സ്വന്തം അച്ഛന് സെക്രട്ടറിയായിരിക്കുന്ന പാര്ട്ടിക്ക് പേരുമോശം ഉണ്ടാക്കുവാന് മകനും കൂട്ടാളിയും കൂടി സ്വര്ണ്ണക്കടത്ത് ഒറ്റുകൊടുത്തപ്പോള് ഭരിക്കുന്നവര് തന്നെ ഒറ്റുകാരെ മയക്കു മരുന്നില് കുടുക്കി ബാംഗ്ലൂര് ജയിലില് അയച്ചപ്പോള് അച്ഛന് തളരുകയായിരുന്നു . മറ്റൊരു മകന് ബിഹാരി പെണ്ണിനെ വഴിയാധാരമാക്കിയപ്പോള് , അവനെ അന്വേഷിച്ചു അറബി നാട്ടിലെത്തിയപ്പോള് അച്ഛന്റെ സിംഹാസനം മക്കളായിട്ട് നശിപ്പിക്കുകയായിരുന്നു . കുഞ്ഞാലിക്കുട്ടിയുടെ കളി സ്വല്പ്പം കൂടിപ്പോള് ആദ്യം നിയമസഭയില് മത്സരിച്ചു ജയിച്ചശേഷം പിന്നെ ലോക്സഭയിലേക്ക് മത്സരിക്കുക , പിന്നീട് ലോക്സഭാ ഉപേക്ഷിച്ചുകൊണ്ട് നിയമസഭയിലേക്ക് മത്സരിക്കുക , എന്നിട്ട് ലോക്സഭയെ വഴിയാധാരമാക്കുക . മിസ്റ്റര് കുഞ്ഞാലിക്കുട്ടിയുടെ കളി സ്വല്പ്പം കൂടിപ്പോയി എന്നല്ലാതെ വേറെ ഒന്നും പറയുവാനില്ല . നമ്മളൊക്കെ ആദ്യം വിചാരിച്ചിരുന്നു ഇവരൊക്കെ ഭയങ്കര ബുദ്ധിമാന്മാര് ആണെന്നും ചാണക്യന്മാര് ആണെന്നും ഒക്കെ . ഒരു മണ്ണാങ്കട്ടയുമില്ല . അണികള്ക്ക് ബുദ്ധിയില്ലാതിരുന്ന സമയത്താണ് ഇവരൊക്കെ മൂക്കില്ലാരാജ്യത്തെ മുറിമൂക്കന് രാജാവായി വാണിരുന്നത് . ഇന്നിപ്പോള് അണികള് ഇഷ്ടപ്പെടുന്ന ഷാജിയെ പോലുള്ളവരെ ഈ നേതാക്കള് വിജിലന്സ് കേസിലും , ഇ ഡി യുടെ പേരിലുമൊക്കെ ഒതുക്കുവാന് ശ്രമിക്കുമ്ബോള് കാലിന്റെ അടിയിലെ മണ്ണ് ചോര്ന്നു പോകുന്നത് അവരറിയുന്നില്ല . സിനിമാക്കാരെ ചുമന്നാല് ? അടുത്തിടെ എല് ഡി എഫില് കയറിക്കൂടിയ സിനിമാ മാന്യന് കേരളത്തിന്റെ രണ്ടു മന്ത്രിസഭകളെയാണ് പെണ്ണുങ്ങളാല് അലമ്ബാക്കിയത് . സരിതയെയും സ്വപ്നയേയും കേരളത്തില് വളര്ത്തിയത് ഈ മഹാനാണ് . ഇപ്പോള് സ്വന്തം സഹോദരിയുടെ പാരയാല് മന്ത്രിസ്ഥാനം സ്വപ്നം കണ്ടുകൊണ്ടിരിക്കുന്നു . മുകേഷും ഏതാണ്ടൊക്കെ കൊല്ലത്തുകാരുടെ ഇടയില് മീന് കൊട്ട കൊണ്ടുള്ള ഏറുകിട്ടേണ്ട അവസ്ഥയിലേക്ക് നീങ്ങികൊണ്ടിരിക്കുന്നു . ആദ്യഭാര്യയും രണ്ടാം ഭാര്യയും ഒരേപോലെ തള്ളിപ്പറഞ്ഞപ്പോള് മലയാളിയുടെ സിനിമ കമ്ബം ഏകദേശം അവസാനിക്കുന്ന ലക്ഷണമാണ് . ജനങ്ങളുമായി അടുത്തു ഇടപെഴകി പണിയെടുക്കുന്ന നേതാക്കന്മാര്ക്ക് വേണമെങ്കില് ഇനിയുള്ള കാലം കേരളത്തില് പിടിച്ചു നില്ക്കാം . ഈ ഭരണത്തോടെ സിപിഎം അണികളിലും ബോധം ഉദിച്ചാല് ബംഗാളിനെക്കാളും ത്രിപുരയെക്കാളും അധോഗതി പാര്ട്ടിക്ക് വന്നു ചേരും . ജോസ് കെ മാണി മുരളീധരനു പഠിക്കട്ടെ മക്കള് മരുമക്കള് രാഷ്ട്രീയത്തിന്റെ ചില ദുസ്സൂചനകളാണ് ഇവരില് നിന്നും മനസിലാക്കേണ്ടത് . ജോസ് കെ മാണിയുടെ സ്വന്തം തട്ടകത്തിലെ പരാജയവും പത്മജയുടെ പരാജയവുമൊക്കെ പഠിപ്പിക്കുന്ന പാഠങ്ങള് അതൊക്കെയാണ് . കെ മുരളീധരന് അക്കാര്യത്തില് തോല്വികളില് നിന്നും പാഠം പഠിച്ചുകൊണ്ടു ഉയര്ത്തെഴുന്നേറ്റവന്ന ധീരനായ പോരാളിയാണ് . ആ വഴിയില് ജോസ് കെ മാണി സഞ്ചരിച്ചാല് അദ്ദേഹത്തിനും കോട്ടയത്തെ മറ്റൊരു ധീരനാകാം . ചവറയില് ഷിബു ബേബി ജോണും ആറ്റിങ്ങലില് സമ്ബത്തിനും അടി പതറിയപ്പോള് മരുമകനായ റിയാസിനെ മന്ത്രിസ്ഥാനം കൊണ്ട് ഉയര്ത്തെഴുന്നേല്പ്പിച്ചു . മൂത്തുപഴുക്കുന്നതും വാടി പഴുക്കുന്നതും വ്യത്യാസമുണ്ടെന്ന് കുതിരാനില് റിയാസിനും മനസിലായി . ജനം വാഴിച്ചവര് ജനങ്ങളുമായി അത്യാവശ്യം ബന്ധം പുലര്ത്തുന്ന ചിലരെയെങ്കിലും അണികള് കൈവിടാതെ ഇപ്പോഴും കൊണ്ടുനടക്കുന്നു എന്നത് ഒരു നന്മയാണ് . ശശി തരൂരും , കെ സുധാകരനും , കെകെ ഷൈലജയും , വിഡി സതീശനും , വിടി ബാലറാമും , കെഎം ഷാജിയും , ഷാഫി പറമ്ബിലുമൊക്കെ ഇപ്പോഴും ജനങ്ങളില് നിന്നകലാത്തതുകൊണ്ട് ഇപ്പോഴും നിറഞ്ഞുനില്ക്കുന്നു . അഹങ്കാരം കൊണ്ട് ഇല്ലാതായ സ്വരാജിനും ശിവകുമാറിനും അനില് അക്കരക്കും ഇനിയുള്ള കാലം നന്നായി നടന്നാല് രക്ഷപ്പെടാം . എത്ര വലിയ രാഷ്ട്രീയ വടവൃക്ഷത്തിനും മുപ്പത് വര്ഷങ്ങള് മാത്രമേ സുവര്ണ്ണകാലഘട്ടമായി ലഭിക്കുന്നുള്ളൂ . എത്ര വലിയവനും അടിതെറ്റിയിട്ടുള്ള ഈ മണ്ണില് ഇനിയും കടിച്ചുതൂങ്ങി നില്ക്കുന്നവര് പിന്മാറണമെന്ന് അഭ്യര്ത്ഥിക്കുന്നു . എങ്ങനെയെങ്കിലും കെടി ജലീലിന്റെ ബന്ധുവായി ജോലിയില് കയറാന് മോഹിച്ചുകൊണ്ട് ദാസനും കുഞ്ഞാലിക്കുട്ടിയുടെ കൂടെ ഗുണ്ടയാകാന് തയാറായിക്കൊണ്ട് വിജയനും